cyanic-selkie/wikianc huggingface dataset:
Λέβικο Τέρμε
Το Λέβικο Τέρμε (ιταλικά: Levico Terme) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Κεντρική Τράπεζα της Κύπρου
Η Κεντρική Τράπεζα της Κύπρου, (ΚΤΚ, τουρκικά: Kıbrıs Merkez Bankası, ΚΜΒ), ιδρύθηκε το 1963, τον τρίτο χρόνο μετά την ανακήρυξη της ανεξαρτησίας της Κύπρου, το 1960, ως αυτόνομο ίδρυμα σύμφωνα με τον περί της ίδρυσής της σχετικό νόμο του 1963 και των σχετικών άρθρων του Συντάγματος της Κυπριακής Δημοκρατίας.
Από τον Ιούλιο του 2002 η ΚΤΚ διέπεται από τον νέο περί αυτής νόμο 2002 με τον οποίο εξασφαλίζεται η ανεξαρτησία της και η συμβατότητά της με σχετικές οδηγίες της Ευρωπαϊκής Κοινότητας, το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας. Παράλληλα τροποποιήθηκαν (τον ίδιο μήνα) και οι σχετικές διατάξεις του συντάγματος που αφορούσαν την τράπεζα σύμφωνα με το ευρωπαϊκό κεκτημένο.
Πρωταρχικός σκοπός της ΚΤΚ είναι η διασφάλιση της σταθερότητας των τιμών, ενώ βασικές αρμοδιότητες αυτής είναι όπως και όλων των άλλων κεντρικών τραπεζών των χωρών-μελών της Ε.Ε. η χάραξη και άσκηση της νομισματικής πολιτικής, η κατοχή, διαφύλαξη και διαχείριση των επίσημων συναλλαγματικών αποθεμάτων, η εποπτεία των τραπεζών καθώς και η συμμετοχή της ως μέλους σε διεθνείς οικονομικούς και νομισματικούς οργανισμούς.
Πρόεδροι και διοικητές της ΚΤΚ
1963-1965 Χάρης Γαβριηλίδης
1965-1982 Χριστάκης Στεφανή
1982-2002 Αυξέντης Αυξεντίου
2002-2007 Χριστόδουλος Χριστοδούλου
2007-2012 Αθανάσιος Ορφανίδης
2012-2014 Πανίκος Δημητριάδης
2014-2019 Χρυστάλλα Γιωρκάτζη
2019-σήμερα Κωνσταντίνος Ηροδότου
Εξωτερικοί σύνδεσμοι
Κατηγορία:Τράπεζες της Κύπρου Κυπρος Κατηγορία:Ευρωπαϊκό Σύστημα Κεντρικών Τραπεζών
Αγία Τριάδα Ανοιξιάτικου Αιτωλοακαρνανίας
Για συνώνυμους οικισμούς στην Ελλάδα δείτε το λήμμα: Αγία Τριάδα (αποσαφήνιση)
''Για συνώνυμους οικισμούς στην Αιτωλοακαρνανία δείτε το λήμμα: Αγία Τριάδα Αιτωλοακαρνανίας
Σημείωση
Στον ίδιο δήμο αναφερόταν με το ίδιο όνομα από το 1978 έως το 1982 ο οικισμός Παλαιά Φλωριάδα.
Πηγές
Κατηγορία:Χωριά του νομού Αιτωλοακαρνανίας Κατηγορία:Δήμος Αμφιλοχίας
Dirty Diana
Το Dirty Diana είναι τραγούδι του Μάικλ Τζάκσον από το άλμπουμ Bad. Το τραγούδι κυκλοφόρησε από την Epic Records στις 18 Απριλίου 1988, ως το πέμπτο single από το Bad. Το τραγούδι έχει παρόμοιο ύφος με το Beat It από το άλμπουμ Thriller. Το Dirty Diana γράφτηκε από τον Τζάκσον, ο οποίος ήταν συμπαραγωγός του Κουίνσι Τζόουνς. Οι στίχοι του κομματιού αναφέρονται σε groupies (γυναίκες που παρενοχλούν αστέρες). Το Dirty Diana έχει μέτριο τέμπο και παίζεται σε τόνο Σόλ μινόρε.
Το Dirty Diana έλαβε γενικά θετικές κριτικές. Το τραγούδι είχε παγκόσμια εμπορική επιτυχία το 1988, φθάνοντας στη 1η θέση του Billboard Hot 100. Το τραγούδι επίσης έφθασε στο top ten σε πολλές χώρες, συμπεριλαμβανομένων του Ηνωμένου Βασιλείου, της Γαλλίας, της Ιταλίας και της Νέας Ζηλανδίας. Το Dirty Diana είναι το πέμπτο και το τελευταίο #1 single στο Hot 100 από το Bad. Το 2009, μετά τον θάνατο του Τζάκσον τον Ιούνιο, το τραγούδι ξαναμπήκε στα τσαρτ, λόγω των digital download πωλήσεων. Ένα μουσικό βίντεο για το Dirty Diana γυρίστηκε μπροστά σε ζωντανό κοινό και κυκλοφόρησε το 1988.
Προϊστορία
Το Dirty Diana γράφτηκε από τον Τζάκσον, ο οποίος ήταν συμπαραγωγός του Κουίνσι Τζόουνς. Εμφανίζεται στο έβδομο άλμπουμ του Τζάκσον, Bad. Το τραγούδι κυκλοφόρησε από την Epic Records στις 18 Απριλίου 1988, ως το πέμπτο single από το Bad. Μετά το Beat It, το Dirty Diana ήταν το δεύτερο hard rock κομμάτι στη solo καριέρα του Τζάκσον, πιο συγκεκριμένα ήταν hard rock μπαλάντα, με τους στίχους του να αναφέρονται σε groupie (γυναίκα που παρενοχλεί αστέρες). Ο Τζάκσον προσέλαβε τον πρώην κιθαρίστα των Billy Idol, Στηβ Στήβενς, για να κάνει το solo κιθάρας στο κομμάτι. Αρχικές αναφορές της εποχής δήλωναν ότι το κομμάτι ήταν αφιέρωση στην Νταϊανα Ρος, ωστόσο, αυτό διαψεύθηκε. Στην πραγματικότητα, η Ρος άρχισε να χρησιμοποιεί το κομμάτι ως εισαγωγή στις συναυλίες της πριν εμφανιστεί στη σκηνή. Σε μια συνέντευξη για την ειδική έκδοση του Bad, ο Τζόουνς αργότερα δήλωσε ότι οι στίχοι του κομματιού αφορούν τις groupies. Ο Τζάκσον επίσης το δήλωσε αυτό σε συνέντευξη με την Μπάρμπαρα Βάλτερς, προσθέτοντας ότι δεν ήταν για την Πριγκίπισσα Νταϊάνα, αν και του είπε ότι ήταν από τα αγαπημένα της κομμάτια.
Σε άρθρο για το Bad, ο Ρίτσαρντ Κρόμελιν, της Los Angeles Times, περιγράφει καθαρά το Dirty Diana ως hard rock κομμάτι, λέγοντας ότι το «το Dirty Diana προσπαθεί να είναι το Beat It αυτής της χρονιάς--ένα hard-rock κομμάτι για μια επίμονη groupie που τέθηκε από ένα solo κιθάρας του Στηβ Στήβενς». Ο Στέφεν Τόμας Έρλεβαϊν, του All Music Guide, επίσης θεωρεί το Dirty Diana κομμάτι της hard rock, παρατηρώντας ότι στο άλμπουμ, «Αυτό σημαίνει ότι κινήθηκε βαθύτερα στη hard rock, βαθύτερα στο schmaltzy adult contemporary, βαθύτερα στον βαρύ χορό -- ουσιαστικά πήρε κάθε μέρος του Thriller στην άκρη» και περιγράφει το κομμάτι ως «μισογυνιστικό».
Ο Τζων Πάρελς, της The New York Times, παρουσίασε το Dirty Diana ως τραγούδι για «μια groupie που βασανίζεται τον αφηγήτη, αναμιγνύοντας τους σεξουαλικούς φόβους του Billie Jean και την κύρια ροκ κιθάρα του Beat It». Σε αξιολόγηση του Bad, ο Θομ Ντάφι, μουσικός κριτικός της Orlando Sentinel, περιέγραψε το Dirty Diana ως μια heavy metal μπαλάντα, λέγοντας ότι, «το Dirty Diana μιλά για μια κακόβουλη σαγηνευτική θαυμάστρια, που βρίσκει τον Τζάκσον να τραγουδά ένα heavy-metal rock κομμάτι», το οποίο, «συνοδεύεται από ένα solo του Στηβ Στήβενς, κιθαρίστα του συγκροτήματος Billy Idol». Η Philadelphia Inquirer επίσης περιέγραψε το Dirty Diana ως μια heavy metal μπαλάντα, προσθέτοντας ότι, «Επιπλέον, για να αγγίξετε το πλήθος της ροκ (σε ύφος του Beat It με τον Έντι Βαν Χάλεν), ο Μάικλ συνεργάστηκε στο Dirty Diana με τον Στήβι Στήβενς, των Billy Idol». Το Dirty Diana έχει ως μέσο όρο 140 κτύπους ανά λεπτό. Τα φωνητικά του Τζάκσον βρίσκονται στους βαθμούς Bb3-G5. Στα όργανα συμπεριλαμβάνονται κιθάρα και πιάνο, τα οποία παίζονται στην κλείδα του μικρού G.
Κριτική και εμπορική υποδοχή
Το Dirty Diana έλαβε ανάμεικτες κριτικές. Ο Στέφεν Τόμας Έρλεβαϊν, του Allmusic, ένιωσε ότι τα Dirty Diana και Man in the Mirror «έδειχναν τη χειρότερη πλευρά» του Τζάκσον στο Bad. Ο μουσικός κριτικός Ρόμπερτ Κρίστγκαου δήλωσε ότι βλέπει το Dirty Diana ως «μισογυνιστικό όπως κάθε κομμάτι». Ο Τζων Πάρελς περιέγραψε το Dirty Diana ως «τραγούδι που κάνει τον Τζάκσον να φαίνεται ως τρομοκρατημένο κλαψιάρη». Η Νταβίττ Σίνγκερσον, του Rolling Stone, έδωσε πιο θετική κριτική στο κομμάτι, δηλώνοντας ότι μαζί με το Speed Demon κάνουν το Bad «πιο πλούσιο, πιο σέξι, καλύτερο από το Thriller». Η Σίγκερσον σημείωσε ότι το Dirty Diana ήταν «ουσιαστική καταγραφή» λόγω της «άνευ ουσίας μελωδίας». Η Τζέννιφερ Κλάι του Yahoo! Music δήλωσε ότι «καθώς ήταν λίγο δύσκολο να καταπιείς» την πιο νευρική εικόνα του Τζάκσον, η εικόνα, μουσικώς, δούλευε στα κομμάτια Bad, Μan in the Mirror και Dirty Diana, αλλά όχι «στον βαθμό του Thriller».
Το Dirty Diana, όπως και τα προηγούμενα singles του Bad, έφθασε στα top twenty και top ten παγκοσμίως. Έφθασε έως τη 1η θέση του Billboard Hot 100, στις 2 Ιουλίου 1988, μετά από 9 εβδομάδες στα τσαρτ. Το Dirty Diana ήταν το πέμπτο συνεχόμενο single που έφθασε στη 1η θέση του Hot 100. Παγκοσμίως, το Dirty Diana έφθασε στο top thirty αρκετών μουσικών τσαρτ. Το τραγούδι έφθασε στη 1η θέση στην Ισπανία, όπου έμεινε για 1 εβδομάδα. Το τραγούδι επίσης έφθασε στα top five της Δανίας, της Ολλανδίας και της Νέας Ζηλανδίας, φθάνοντας έως τη 2η, 3η και 5η θέση αντίστοιχα. Το τραγούδι μπήκε στα τσαρτ του Ηνωμένου Βασιλείου στις 16 Ιουλίου 1988, στη 14η θέση, και την επόμενη εβδομάδα έφθασε στη 4η θέση, όπου έμεινε για 2 εβδομάδες.
Το Dirty Diana έφθασε έως τη 6η θέση στην Ιταλία, στη 7η θέση στην Αυστρία και στη 9η θέση στη Γαλλία. Το τραγούδι έφθαασε στη 17η θέση στη Νορβηγία, καθώς και στο top thirty, φθάνοντας στη 29η και στη 30η θέση, στη Σουηδία και στην Αυστραλία αντίστοιχα. Μετά τον θάνατο του Τζάκσον τον Ιούνιο του 2009, αυξήθηκε η δημοτικότητα της μουσικής του. Τον Ιούλιο του 2009, το Dirty Diana είχε μεγάλη επιτυχία, λόγω των digital download πωλήσεων. Στις 4 Ιουλίου 2009, το κομμάτι έφθασε στη 18η θέση του French Digital Singles Chart. Στις 12 Ιουλίου, έφθασε στη 13η θέση του Swiss Singles Chart. Το Dirty Diana ξαναμπήκε στα τσαρτ του Ηνωμένου Βασιλείου, στις 4 Ιουλίου 2009, στη 50η θέση, και την επόμενη εβδομάδα έφθασε έως τη 26η θέση - τις επόμενες εβδομάδες, το κομμάτι βγήκε από τα τσαρτ.
Μουσικό βίντεο
thumb|right|200px|Ο Τζάκσον στο μουσικό βίντεο του Dirty Diana
Βίντεο με ζωντανή εμφάνιση
Ένα δεύτερο επτάλεπτο βίντεο μαζί με ζωντανή εμφάνιση (που δεν πρέπει να συγχέεται με το πραγματικό μουσικό βίντεο) γυρίστηκε στις αρχές του 1988, μπροστά σε ζωνταντό κοινό, κατά τη διάρκεια της περιοδείας Bad World Tour. Το βίντεο αρχίζει με τη φράση Pepsi Presents Michael Jackson Tour 1988 μπροστά σε ένα λευκό background για 40 δευτερόλεπτα. Αφού εμφανίζεται μια μαύρη οθόνη, φαίνεται ο Τζάκσον από απόσταση να εκτελεί το τραγούδι μπροστά στο κοινό με τη μόνη πηγή φωτός ένα μπλέ φως. Κατά την εμφάνιση, ο Τζάκσον ήταν ντυμένος με άσπρο πουκάμισο, μαύρα παντελόνια και μια μεταλλική ζώνη, ενώ χόρευε και τραγουδούσε. Μεταξύ της εμφάνισης του Τζάκσον από απόσταση, υπάρχουν κλιπ που τον δείχνουν να τραγουδά με το μικρόφωνο, καθώς και κλιπ που δείχνουν την Τζέννιφερ Μπάτεν να παίζει κιθάρα από πίσω. Ο Τζάκσον τότε αρχίζει να χορεύει και να τραγουδά σε μια γυναίκα πριν αρχίσει να χορεύει κοντά στον Στηβ Στήβενς. Η εμφάνιση του Τζάκσον φαίνεται από απόσταση και το βίντεο τελειώνει με τον Τζάκσον να ολοκληρώνει την εμφάνιση του και με την εμφάνιση μπλέ φωτός.
Ζωντανές εμφανίσεις
Το Dirty Diana εκτελέστηκε από τον Τζάκσον στο Bad World Tour (1987-1989), αλλά μόνο στο δεύτερο μέρος, ως το 10ο κομμάτι του καταλόγου. Σύμφωνα με τον Τζάκσον, σε μια συνέντευξη με την Μπάρμπαρα Βάλτερς, το Dirty Diana έπρεπε να εκτελεστεί σε μια ζωντανή εμφάνιση στο Στάδιο Γουέμπλεϊ, το 1988, κατά τη διάρκεια του Bad World Tour - ωστόσο, ο Τζάκσον ένιωσε ότι αυτό θα πρόσβαλλε την Πριγκίπισσα Νταϊανα, η οποία θα βρισκόταν στη συναυλία, και το αφαίρεσε. Όταν όμως η Πριγκίπισσα Νταϊανα τον πληροφόρησε ότι ήταν ένα από τα αγαπημένα της κομμάτια, ο Τζάκσον ξαναπρόσθεσε το κομμάτι στον κατάλογο. Ο χορεογράφος των συναυλιών του This Is It, Κέννι Ορτέγκα, δήλωσε σε μια συνέντευξη ότι το Dirty Diana σχεδιαζόταν να εκτελεστεί στις συναυλίες από το 2009 έως το 2010. Ο Ορτέγκα δήλωσε ότι ο Τζάκσον έκανε πρόβα με το κομμάτι πριν πεθάνει. Σύμφωνα με πληροφορίες, ο Τζάκσον σχεδίαζε να εμφανιστεί στη σκηνή με μια χορεύτρια που θα παρέσυρνε τον Τζάκσον σε ένα τεράστιο κρεβάτι στο οποίο θα εκτελέσου ακροβατικά νούμερα.
Βιβλιογραφία
Κατηγορία:Τραγούδια του Μάικλ Τζάκσον Κατηγορία:Τραγούδια του 1987 Κατηγορία:Singles του 1988 Κατηγορία:Singles της Epic Records Κατηγορία:Νούμερο 1 singles στα Billboard Hot 100
Κλωντίν Φρανσουάζ Μινιό
Η Κλωντίν-Φρανσουάζ Μινιό, γαλλ. Claudine Françoise Mignot, που την αποκαλούσαν Μαρία (20 Ιανουαρίου 1624 - 30 Νοεμβρίου 1711) από τον Οίκο των Μινιό, ήταν γυναίκα της περιπέτειας, Γαλλίδα. Τρίτος σύζυγός της ήταν ο πρώην βασιλιάς της Πολωνίας.
Βιογραφία
Γεννήθηκε κοντά στη Γκρενόμπλ, στο Μεϋλάν. Στα 16 της την πρόσεξε ο γραμματέας του Πιέρ ντε Πορτ ντ'Αμπεριέ, θησαυροφύλακα της επαρχίας του Ντωφινέ και ο Αμπεριέ υποσχέθηκε να προωθήσει τον γάμο τους. Αντί γι'αυτό όμως, τη νυμφεύτηκε ο ίδιος ο Αμπεριέ το 1640 και της άφησε την περιουσία του. Αμέσως μετά τον γάμο της με τον Αμπεριέ, ξεκίνησε να μορφώνεται και ο πλούτος και τα ταλέντα της εξασφάλισαν στην Κλωντίν-Φρανσουάζ μία αποδοχή στο Παρίσι.
Η διαθήκη του αμφισβητήθηκε από την οικογένειά του και η Κλωντίν μετέβη στο Παρίσι το 1653 για να εξασφαλίσει την εκπλήρωσή της. Ζήτησε την προστασία του Φρανσουά ντε λ'Οπιτάλ, μαρεσάλη της Γαλλίας, που τότε ήταν 75 ετών. Αυτός τη νυμφεύτηκε το 1653, μία εβδομάδα μετά την πρώτη τους συνάντηση. Έπειτα από 7 έτη γάμου, απεβίωσε το 1660, αφήνοντάς της μέρος της ιδιοκτησίας του. Είχαν αποκτήσει έναν γιο (1654-1657).
Από έναν τρίτο, μοργανατικό, γάμο το 1674 με τον Ιωάννη Β΄ Καζιμίρ, πρώην βασιλιά της Πολωνίας, λίγες εβδομάδες πριν το αιφνίδιο τέλος του, έλαβε μία τρίτη, τεράστια περιουσία. Στη διαθήκη, γραμένη το 1672 στο Νεβέρ, ο βασιλιάς αποκαλούσε τον εαυτό του "οφειλέτης της". Είχαν κόρη τη Μαρία-Αικατερίνη (1670-μετά το 1672), στην οποία ο πατέρας της είχε αφήσει 15.000 λίρες και της ζήτησε να εισέλθει στο Τάγμα της Επίσκεψης της Αγίας Μαρίας.
Σε προχωρημένη ηλικία αποσύρθηκε στη μονή Καρμηλιτισσών της πόλης, όπου απεβίωσε 87 ετών. Η ιστορία της, πολύ τροποποιημένη, έγινε το θέμα του έργου Μαρία Μινιό το 1829 των Μπαγιάρντ και Πωλ Ντυπόρ.
Οικογένεια
Παντρεύτηκε πρώτα τον Πιερ ντε Πορτ ντ'Αμπεριέ, θησαυροφύλακα της επαρχίας του Ντωφινέ, που απεβίωσε το 1640.
Το 1653 η Κλωντίν-Φρανσουάζ έκανε δεύτερο γάμο με τον 46 έτη μεγαλύτερό της Φρανσουά ντε λ'Οπιτάλ, μαρεσάλη της Γαλλίας και είχε τέκνο:
Το 1660 απεβίωσε ο Φρανσουά και η Κλωντίν-Φρανσουάζ έγινε ερωμένη του Ιωάννη Β΄ Καζιμίρ των Βάσα πρώην βασιλιά της Πολωνίας-Λιθουανίας. Έκανε μοργανατικό γάμο και είχε τέκνο:
Πηγές
Μινιο Φρανσουαζ Κλωντιν
Κατερίνα Γκορντέεβα
Η Κατερίνα Βλαντιμίροβνα Γκορντέεβα (Катерина Владимировна Гордеева; γεννημένη στις 23 Μαρτίου 1977) είναι Ρωσίδα δημοσιογράφος, συγγραφέας ντοκιμαντέρ και συγγραφέας. Είναι περισσότερο γνωστή για τη δουλειά της με τις ταινίες ντοκιμαντέρ καναλιού NTV της Ρωσίας από το 2003 έως το 2012. Από το 2005, έχει σκηνοθετήσει και κυκλοφορήσει αρκετά ντοκιμαντέρ. Τα ντοκιμαντέρ της Γκορντέεβα καλύπτουν μια λίστα με διαφορετικά θέματα, συμπεριλαμβανομένων ζητημάτων υγείας, οικογένειας και κοινωνικών ζητημάτων. Το πρώτο της ντοκιμαντέρ Ruble's Wives κυκλοφόρησε το 2005.
Νεανικά χρόνια και εκπαίδευση
Η Κατερίνα Γκορντέεβα γεννήθηκε στο Ροστόφ επί του Ντον το 1977. Πάντα την ενδιέφερε να γίνει παιδοχειρουργός. Εργάστηκε ως νοσοκόμα καθ' όλη τη διάρκεια των καλοκαιρινών διακοπών, όταν ήταν 12 ετών στο 20ο Νοσοκομείο της πόλης στο Ροστόφ-ον-Ντον. Στη συνέχεια πήγε να εργαστεί στο τμήμα παθολογίας νεογνών στο Rostov NIIAP.
Ξεκίνησε την καριέρα της στη δημοσιογραφία, όταν έγινε ανταποκρίτρια για μια από τις τοπικές εφημερίδες του Ροστόφ-ον-Ντον «City N». Το 1993, η Γκορντέεβα προσπάθησε να σπουδάσει στο Παρίσι, αλλά με αλλαγές στη θέση της στο Ροστόφ-ον-Ντον, επέστρεψε στο σπίτι της. Το 1994, η Γκορντέεβα σπούδασε στη συνέχεια Δημοσιογραφία στο κρατικό πανεπιστήμιο του Ροστόφ στο Ροστόφ-ον-Ντον. Το 1999 αποφοίτησε από τη Σχολή Δημοσιογραφίας του Κρατικού Πανεπιστημίου της Μόσχας.
Τηλεόραση
Η καριέρα της Κατερίνας Γκορντέεβα στην τηλεόραση άρχισε το 1995. Εργάστηκε ως συντάκτρια, ανταποκρίτρια και συγγραφέας του ρωσικού τηλεοπτικού προγράμματος «Theme/Tema» μέχρι το 1996. Το 1997, εργάστηκε ως μία από τις συγγραφείς για το πρόγραμμα NTV «Αρχικά από την παιδική ηλικία».
Από το 1997 έως το 1999, εργάστηκε ως κοινοβουλευτική ανταποκρίτρια για το τηλεοπτικό πρόγραμμα «Έβδομη Ημέρα» και στη συνέχεια εργάστηκε στη ρωσική υπηρεσία του BBC το 2001 με το ψευδώνυμο Μαρία Ρασκάζοβα (Maria Rasskazova).
Τον Ιούλιο του 2002, χρησιμοποίησε ξανά το αρχικό όνομά της, για να αρχίσει να εργάζεται στο τηλεοπτικό κανάλι TVS της Ρωσίας. Ωστόσο, αυτό το κανάλι σταμάτησε να μεταδίδεται το 2003. Από το 2004 έως το 2006, εργάστηκε ως ανταποκρίτρια στο πρόγραμμα NTV της Ρωσίας «Σήμερα».
Σταδιοδρομία σε ντοκιμαντέρ
Η Κατερίνα Γκορντέεβα ξεκίνησε την παραγωγή της πρώτης της ταινίας ντοκιμαντέρ το 2005. Η πρώτη της ταινία είχε τον τίτλο «Οι γυναίκες του Ρούμπλεφ». Έκτοτε, έχει κυκλοφορήσει διάφορα ντοκιμαντέρ και ταινίες για διάφορα θέματα στη Ρωσία. Οι περισσότερες ταινίες επικεντρώνονται σε οικογένειες και ανθρώπους.
Προσωπική ζωή
Η Γκορντέεβα παντρεύτηκε τον Νικολάι Σολοντνίκοφ το 2014. Έχει τέσσερα παιδιά. Η Γκορντέεβα μιλά αγγλικά, γαλλικά και ιταλικά. Διαμένει στη Λετονία καθώς και στη Ρωσία.
Παραπομπές
Κατηγορία:Πρόσωπα από το Ροστόφ επί Ντον
Γραμματέας του Κράτους επί των Εσωτερικών του Ηνωμένου Βασιλείου
Ο Γραμματέας του Κράτους επί των Εσωτερικών του Ηνωμένου Βασιλείου (αγγλικά: Secretary of State for the Home Department, ή απλούστερα: Home Secretary) - (στα Ελληνικά Μ.Μ.Ε. αναφέρεται ως Υπουργός Εσωτερικών), είναι υψηλόβαθμο στέλεχος της Α.Μ. Κυβέρνησης του Ηνωμένου Βασιλείου και είναι επικεφαλής του Γραφείου Εσωτερικών (Υπουργείου Εσωτερικών Υποθέσεων).
Ο Γραμματέας επί των Εσωτερικών, είναι αρμόδιος για την εθνική εσωτερική ασφάλεια του Ηνωμένου Βασιλείου, για την αστυνομία και τα σώματα ασφαλείας, για την μεταναστευτική πολιτική, για τις εκλογικές διαδικασίες και την τοπική αυτοδιοίκηση, και γενικότερα για διεκπεραιώσεις όπως η έκδοση ταυτοτήτων κ.α.
Ο εκάστοτε Υπουργός Εσωτερικών, είναι υποχρεωμένος να λογοδοτεί και να ελέγχεται για το έργο του, από την Ειδική Επιτροπή Εσωτερικών Υποθέσεων της Βουλής των Κοινοτήτων του Ηνωμένου Βασιλείου, και συνολικά από την Αντιπολίτευση.
Σημερινός Γραμματέας του Κράτους επί των Εσωτερικών του Ηνωμένου Βασιλείου, από τις 19 Οκτωβρίου 2022, είναι ο βουλευτής του Συντηρητικού Κόμματος, Γκραντ Σαπς, ο οποίος υπηρετεί υπό την Κυβέρνηση της Λιζ Τρας.
Αρμοδιότητες
Το αξίωμα του Γραμματέα του Κράτους επί των Εσωτερικών του Ηνωμένου Βασιλείου, αντιστοιχεί στο αξίωμα των Υπουργών Εσωτερικών, των Υπουργών Εσωτερικής Ασφάλειας ή Προστασίας του Πολίτη (στην Ελλάδα), και στο αξίωμα των Υπουργών Μετανάστευσης, άλλων κρατών. Οι κύριες αρμοδιότητες του Γραμματέα Εσωτερικών είναι οι εξής:
Παραπομπές
Κατηγορία:Κυβέρνηση του Ηνωμένου Βασιλείου Κατηγορία:Πολιτική του Ηνωμένου Βασιλείου Κατηγορία:Υπουργοί Εσωτερικών Κατηγορία:Υπουργοί Εσωτερικών Υποθέσεων ανά χώρα
Λίβο (Τρεντίνο-Άλτο Άντιτζε)
Το Λίβο (ιταλικά: Livo) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Λόνα-Λαζές
Το Λόνα-Λαζές (ιταλικά: Lona-Lases) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Μούντα (ακρωτήριο)
Το ακρωτήριο Μούντα είναι το νοτιότερο και νοτιοανατολικότερο άκρο της νήσου Κεφαλονιάς. Βρίσκεται σε γεωγραφικές συντεταγμένες πλάτος 38°03΄24΄΄ Βόρειο και μήκος 20°47΄10΄΄ Ανατολικό. Πλησιέστερος οικισμός στο ακρωτήριο είναι η Σκάλα. Στα δυτικά του απλώνεται ο Όρμος Κατελειού.
Η Μούντα απέχει από το Ακρωτήριο Κυλλήνης της Πελοποννήσου 32,4 χιλιόμετρα (17,5 ναυτικά μίλια) και από το νοτιοδυτικότερο άκρο της Στερεάς Ελλάδας 41,6 χιλιόμετρα (22,5 ναυτ. μίλια), ενώ από το βορειότερο άκρο της νήσου Ζακύνθου, το Ακρωτήριο Σκινάρι, απέχει 15,6 χιλιόμετρα (8,5 ναυτ. μίλια). Σχεδόν ακριβώς πάνω στην ευθεία που ενώνει τα δύο αυτά ακρωτήρια (Μούντα και Σκινάρι), μόλις 2,3 ναυτικά μίλια από τη Μούντα και σε βάθος 52 μέτρων, βρίσκεται το ναυάγιο του βρετανικού υποβρυχίου «Περσεύς» από τον Β΄ Παγκόσμιο Πόλεμο, που ανακαλύφθηκε το 1997 από την καταδυτική ομάδα του Κ. Θωκταρίδη.
Πηγές
Μουντα Ακρωτηριο Μουντα
Λουζέρνα
Η Λουζέρνα (ιταλικά: Luserna) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Κυβέρνηση Σοφοκλή Βενιζέλου 1944
Η Κυβέρνηση Σοφοκλή Βενιζέλου 1944 (Απρίλιος 1944), διορίστηκε από τον βασιλιά Γεώργιο, μετά τη μεταφορά της έδρας της Κυβέρνησης από το Λονδίνο στο Κάιρο, με σκοπό να αντικαταστήσει τον παραιτηθέντα Πρωθυπουργό, Εμμανουήλ Τσουδερό.
Ο Σοφοκλής Βενιζέλος με τη διπλή ιδιότητα του Πρωθυπουργού αλλά και του πολιτικού προϊσταμένου των Ελληνικών Ενόπλων Δυνάμεων χειρίστηκε το θέμα της εξέγερσης του ελληνικού στρατού, που ξέσπασε τον Απρίλιο του 1944.
Τον Μάρτιο του 1944, το καλά εδραιωμένο πλέον στην ηπειρωτική Ελλάδα ΕΑΜ, δημιουργεί τη δική του κυβέρνηση, την «Πολιτική Επιτροπή Εθνικής Απελευθέρωσης», γνωστή και ως «κυβέρνηση του βουνού». Με αυτήν την κυβέρνηση συντάσσεται ένα μεγάλο τμήμα αξιωματικών, υπαξιωματικών και στρατιωτών του Ελληνικού στρατού- και ιδιαιτέρως του Ελληνικού Ναυτικού - της Μέσης Ανατολής, το οποίο ζητούσε τη συμπερίληψη της Π.Ε.Ε.Α. στα σχέδια για τη μελλοντική κυβέρνηση της Ελλάδας. Η άρνηση των μελών της κυβέρνησης να συνδιαλλαγούν με την Π.Ε.Ε.Α. οδηγεί τα πληρώματα του Στόλου σε ανταρσία. Ο Εμμανουήλ Τσουδερός υποβάλει την παραίτησή του ελπίζοντας με αυτήν την κίνηση να κατευνάσει τους εξεγερμένους στρατιωτικούς και στρατιώτες, και ο Βασιλιάς διορίζει τον καθ' ύλην αρμόδιο, και πιο αποφασιστικό, Σοφοκλή Βενιζέλο, ως νέο Πρωθυπουργό. Από τις 16 Απριλίου 1944 η Ελληνική πολιτική εξουσία με τη συνδρομή και των Βρετανικών όπλων, ξεκινά τη βίαιη καταστολή της εξέγερσης που ολοκληρώνεται στις 24 Απριλίου, με τη σύλληψη των αντρών των Ελληνικών πολεμικών πλοίων του Πορτ Σάιντ.
Παραπομπές
1944 04 14 1944 04 14 Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Διοργανώσεις Ε.Π.Σ. Λασιθίου 2016–17
Για την περίοδο 2016–17, η Ένωση Ποδοσφαιρικών Σωματείων Λασιθίου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λασιθίου.
Η πρωταθλήτρια ομάδα της ΕΠΣ Λασιθίου κερδίζει την άνοδο στη Γ΄ Εθνική ερασιτεχνική κατηγορία.
Πρωτάθλημα
Η δομή του πρωταθλήματος της Ε.Π.Σ. Λασιθίου είναι η εξής:
Αλλαγές σε σχέση με την περίοδο 2015-16
Δε δήλωσαν συμμετοχή οι: ΑΟ Τουρλωτής στην Α΄ και Δόξα Μύθων, Νέοι ΑΟΑΝ στη Β΄. Επανεμφανίστηκε ο σύλλογος της Ιεράπετρας ΑΕ Αναγέννηση.
Α΄ κατηγορία
Διεξήχθη σε έναν όμιλο των 14 ομάδων, και πρωταθλήτρια ήταν η ομάδα του '''Ο.Φ. Ιεράπετρας'''.
Ομάδες που προβιβάστηκαν από τη Β΄: Ομάδες που υποβιβάστηκαν:
Β΄ κατηγορία
Διεξάγεται σε έναν όμιλο των 9 ομάδων.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Λασιθίου.
Εξωτερικοί σύνδεσμοι
Κατηγορία:Ε.Π.Σ. Λασιθίου Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
Φερνάντο Μουσλέρα
Ο Φερνάντο Μουσλέρα (Fernando Muslera, 16 Ιουνίου 1986) είναι Ουρουγουανός ποδοσφαιριστής ο οποίος αγωνίζεται ως τερματοφύλακας για τη Γαλατασαράι και την εθνική ομάδα της Ουρουγουάης. Θεωρείται ένας από τους καλύτερους τερματοφύλακες της γενιάς του, και το 2011 κατετάγη ως έκτος καλύτερος στον κόσμο.
Ο Μουσλέρα ξεκίνησε την καριέρα του από την Μοντεβιδέο Γουόντερερς και τη Νασιονάλ. Το 2007 αποκτήθηκε από τη Λάτσιο για 3 εκατομμύρια ευρώ και κέρδισε το Κόπα Ιτάλια το 2009. Το 2011 αποκτήθηκε από τη Γαλατασαράι για 12 εκατομμύρια ευρώ, και έκτοτε έχει κερδίσει 5 πρωταθλήματα, 4 κύπελλα και 4 Σούπερ Καπ Τουρκίας.
Ο Μουσλέρα πραγματοποίησε το ντεμπούτο του με την εθνική το 2009 και έκτοτε έχει πραγματοποιήσει πάνω από 110 συμμετοχές. Έχει αγωνιστεί σε τέσσερα Κόπα Αμέρικα, κερδίζοντας τη διοργάνωση του 2011, και έχει αγωνιστεί κάθε λεπτό ως ο αδιαμφισβήτητος τερματοφύλακας της χώρας στα Μουντιάλ 2010, 2014 και 2018, βοηθώντας την Ουρουγουάη να κατακτήσει την τέταρτη θέση το 2010.
Παραπομπές
Κατηγορία:Ουρουγουανοί ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ουρουγουάης Κατηγορία:Ποδοσφαιριστές Μοντεβιδέο Γουόντερερς ΦΚ Κατηγορία:Ποδοσφαιριστές Κλουμπ Νασιονάλ ντε Φούτμπολ Κατηγορία:Ποδοσφαιριστές Λάτσιο Κατηγορία:Ποδοσφαιριστές Γαλατασαράι Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Κόπα Αμέρικα 2011 Κατηγορία:Ποδοσφαιριστές Κόπα Αμέρικα 2015 Κατηγορία:Ποδοσφαιριστές Κόπα Αμέρικα Σεντενάριο Κατηγορία:Ποδοσφαιριστές Κόπα Αμέρικα 2019 Κατηγορία:Παίκτες νικητές Κόπα Αμέρικα Κατηγορία:Ποδοσφαιριστές Κόπα Αμέρικα 2021 Κατηγορία:FIFA Century Club Κατηγορία:Ποδοσφαιριστές Παγκοσμίου Κυπέλλου 2022
Γκόραν Σόμπιν
Ο Γκόραν Σόμπιν (Σπλιτ, 3 Σεπτεμβρίου 1963 - 19 Δεκεμβρίου 2021 ) ήταν Κροάτης πρώην καλαθοσφαιριστής. Με ύψος 2,06 μέτρα αγωνιζόταν ως σέντερ. Αγωνίστηκε ως ο δεύτερος ξένος στον Άρη Θεσσαλονίκης τη σεζόν 1990-1991, με μεταγραφή από την τότε πρωταθλήτρια Ευρώπης ΠΟΠ 84.
Σταδιοδρομία
Ξεκίνησε την καριέρα του στην ΚΚ Σπλιτ (τότε γνωστή ως Γιουγκοπλάστικα) το 1985. Ήταν μέλος της μεγάλης ομάδας της Γιουγκοπλάστικα έως το 1990, κατακτώντας συνολικά έξι τίτλους, δυο από τους οποίους ήταν τα συνεχόμενα Κύπελλα Ευρώπης (Ευρωλίγκα) το 1989 και 1990.
Αγωνίστηκε για ένα χρόνο στον Άρη Θεσσαλονίκης (1990-1991), κερδίζοντας το Πρωτάθλημα Ελλάδας της σεζόν.
Ύστερα αγωνίστηκε στην Κροατία από το 1991 έως το 1994 σε Τσιμπόνα Ζάγκρεμπ και Άλκαρ.
Τη σεζόν 1995-1996, αγωνίστηκε για πρώτη φορά στην Ισπανία για λογαριασμό της Σάσκι Μπασκόνια. Αυτή ήταν και η τελευταία σεζόν της ενδεκαετούς σταδιοδρομίας του, αφού το 1996 αποσύρθηκε από την ενεργό δράση σε ηλικία 33 ετών.
Ο γιος του Γιοσίπ είναι επίσης καλαθοσφαιριστής.
Θάνατος
Απεβίωσε στις 19 Δεκεμβρίου 2021, σε ηλικία 58 ετών.
Παραπομπές
Κατηγορία:Κροάτες καλαθοσφαιριστές Κατηγορία:Σέντερ Κατηγορία:Καλαθοσφαιριστές Σπλιτ Κατηγορία:Καλαθοσφαιριστές Άρη Κατηγορία:Καλαθοσφαιριστές Τσιμπόνα Ζάγκρεμπ Κατηγορία:Καλαθοσφαιριστές κροατικών συλλόγων Κατηγορία:Καλαθοσφαιριστές ελληνικών συλλόγων
Πυρπολήσεις της Καλής Συκιάς
Οι Πυρπολήσεις της Καλής Συκιάς ήταν μια από τις πολλές φρικαλεότητες που διαπράχθηκαν στην Ελλάδα από τον Φριτς Σούμπερτ και τους ανθρώπους του κατά τη διάρκεια της ναζιστικής κατοχής στην Ελλάδα στον Β ' Παγκόσμιο Πόλεμο. Στις 6 Οκτωβρίου 1943, στο ορεινό χωριό Καλή Συκιά, στο Ρέθυμνο της Κρήτης , 13 άτομα κάηκαν ζωντανά.
Ιστορικό
Η Κρήτη είχε πέσει στα χέρια των Γερμανών μετά από μια σφοδρή δεκαήμερη μάχη τον Μάιο του 1941. Αμέσως μετά, συγκροτήθηκαν αντιστασιακές ομάδες από τους Κρητικούς και άρχισαν να παρενοχλούν τις γερμανικές δυνάμεις μέχρι το τέλος του πολέμου. Σε απάντηση στις αντιστασιακές δραστηριότητες, οι Γερμανοί σχημάτισαν την Jagdkommando Schubert, μια παραστρατιωτική δύναμη υπό την ηγεσία του Fritz Schubert, στόχος της οποίας ήταν να τρομοκρατήσει τον άμαχο πληθυσμό.
Στα τέλη του 1943, μετά την καταστροφή των χωριών της Βιάννου, η αντάρτικη ομάδα του Μανώλη Μπαντουβά διέφυγε προς τα δυτικά, κυνηγημένη από τους Γερμανούς. Τον Οκτώβριο του 1943, ο Μπαντουβάς και οι δικοί του κρύβονταν στο όρος Τσιλίβδικας ( Τσιλίβδικας ). Τους προμήθευαν οι κάτοικοι του χωριού Καλή Συκιά που βρίσκεται κοντά. Στις 4 Οκτωβρίου 1943 ο Μπαντουβάς και η ομάδα του συγκρούστηκαν και εξολόθρευσαν ένα γερμανικό απόσπασμα κοντά στο κρησφύγετό τους.
Οι πυρπολήσεις
Λίγο μετά την ανακάλυψη των νεκρών Γερμανών, ο Σούμπερτ και οι δικοί του στάλθηκαν στην περιοχή κατόπιν εντολής του Μπρούνο Μπρόιερ για επιχειρήσεις αντιποίνων. Στις 6 Οκτωβρίου 1943 περικύκλωσαν την Καλή Συκιά και συγκέντρωσαν όσους βρήκαν για ανάκριση. Μόνο γυναίκες και παιδιά βρίσκονταν ακόμα στο χωριό, καθώς οι άνδρες είχαν καταφύγει στα βουνά από φόβο αντιποίνων. Μερικά σπίτια πυρπολήθηκαν και οι γυναίκες ξυλοκοπήθηκαν και απειλήθηκαν με θάνατο. Παρά τις απειλές αυτές, καμία από τις γυναίκες δεν έδωσε καμία πληροφορία για το πού βρίσκονται οι άνδρες του χωριού. Σε απάντηση σε αυτό, οι Σουμπεράι έσυραν πολλές γυναίκες σε λίγα σπίτια, τις έκλεισαν και έβαλαν φωτιά στα σπίτια, καίγοντας τις γυναίκες ζωντανές.
Επακόλουθα
Οι δολοφονίες, αν και σε καμία περίπτωση δεν ήταν από τις πιο πολυάριθμες που πραγματοποιήθηκαν από τις δυνάμεις κατοχής στην Κρήτη, ήταν μοναδικές στο ότι στόχευαν σχεδόν αποκλειστικά γυναίκες. Δώδεκα γυναίκες κάηκαν συνολικά, οκτώ από το χωριό Καλή Συκιά και τέσσερις από το κοντινό Ροδάκινο. Μία από αυτές τις γυναίκες ήταν οκτώ μηνών έγκυος. Επιπλέον, κάηκε σε αυτό και ένας ηλικιωμένος που δεν μπορούσε να φύγει από το σπίτι του. Ο Σούμπερτ και η ομάδα του κινήθηκαν πιο δυτικά και δύο μέρες αργότερα συμμετείχαν στην εκτέλεση περίπου 30 αμάχων στον Καλλικράτη.
Ο μόνος που οδηγήθηκε σε δίκη για τις δολοφονίες της Καλής Συκιάς ήταν ο Σούμπερτ, ο οποίος εκτελέστηκε στη Θεσσαλονίκη στις 22 Οκτωβρίου 1947.
Το 2017 η Καλή Συκιά ανακηρύχθηκε μαρτυρικό χωριό.
Παραπομπές
Κατηγορία:Θηριωδίες του Β' Παγκοσμίου Πολέμου στην Ελλάδα Κατηγορία:Ιστορία της Κρήτης κατά τον Β΄ Παγκόσμιο Πόλεμο
Στρατιωτική εκμετάλλευση των παιδιών
Η στρατιωτική εκμετάλλευση των παιδιών προσλαμβάνει τρεις διαφορετικές μορφές: τα παιδιά μπορούν να λάβουν άμεσα μέρος στις εχθροπραξίες (παιδιά στρατιώτες). Μπορούν, επίσης, να χρησιμοποιηθούν σε ρόλους υποστήριξης ως αχθοφόροι, κατάσκοποι ή παρατηρητές ή μπορούν να χρησιμοποιηθούν για πολιτικό όφελος είτε ως ανθρώπινες ασπίδες ή/και ως προπαγάνδα, ενώ είναι συχνή η σεξουαλική κακοποίηση και εκμετάλλευσή τους.
Επισκόπηση
Σε όλη την ιστορία και σε πολλούς πολιτισμούς, τα παιδιά συμμετείχαν σε στρατιωτικές εκστρατείες, ακόμη και όταν οι πρακτικές αυτές ήταν ενάντιες στα κοινά ήθη. Στον Α΄ Παγκόσμιο Πόλεμο, στη Μεγάλη Βρετανία, 250.000 παιδιά κάτω των 18 ετών κατάφεραν να ενταχθούν στον στρατό. Στον Β΄ Παγκόσμιο Πόλεμο τα παιδιά στρατιώτες πολέμησαν σε όλη την Ευρώπη, στην εξέγερση της Βαρσοβίας, στην εβραϊκή αντίσταση και στον σοβιετικό στρατό.
Από τη δεκαετία του 1970 τέθηκαν σε ισχύ διεθνείς συμβάσεις που προσπαθούν να περιορίσουν τη συμμετοχή των παιδιών σε ένοπλες συγκρούσεις, ωστόσο, η μη κυβερνητική οργάνωση Child Soldiers International αναφέρει ότι η εκμετάλλευση των παιδιών σε στρατιωτικές δυνάμεις και η ενεργός συμμετοχή τους σε ένοπλες συγκρούσεις είναι ευρέως διαδεδομένη.
Σύμφωνα με τον Wessels (1997), "Η χρησιμοποίηση παιδιών σε ένοπλες συγκρούσεις είναι πρόβλημα παγκόσμιας εμβέλειας -πολύ μεγαλύτερο πρόβλημα από ό,τι προτείνει η ελάχιστη προσοχή που έχει λάβει. Παιδιά στρατιώτες βρέθηκαν από την Κεντρική Αμερική έως την περιοχή των Μεγάλων Λιμνών της Κεντρικής Αφρικής και από το Μπέλφαστ στον Βορρά έως την Ανγκόλα στον Νότο»(σελ. 2). Τα παιδιά είναι εύκολοι στόχοι για εκμετάλλευση σε στρατιωτικούς σκοπούς, εξαιτίας της ευπαθούς θέσης τους όσον αφορά στην εξωτερική επιρροή. Πολλά παιδιά απαγάγονται και στρατολογούνται με τη βία, ενώ άλλα καταφεύγουν στον στρατό για να ξεφύγουν από την πραγματικότητα και τις δύσκολες συνθήκες ζωής τους.
Για το ίδιο θέμα η Unicef σημειώνει ότι χιλιάδες παιδιά κάτω των 18 ετών εξακολουθούν να στρατολογούνται και να χρησιμοποιούνται σε συγκρούσεις σε όλον τον κόσμο. Μόνο στο Νότιο Σουδάν εκτιμάται ότι 16.000 παιδιά χρησιμοποιήθηκαν από ένοπλες δυνάμεις και ομάδες από τον Δεκέμβριο του 2013, όπως συμβαίνει και στην παρούσα σύρραξη στην Υεμένη.
Η διαδικασία της επανένταξης
Όταν τελειώνει η σύρραξη, τα παιδιά στρατιώτες, αφού αφοπλιστούν και αποστρατευτούν χρειάζονται κοινωνική επανένταξη. Η κοινωνική επανένταξη είναι de facto δύσκολη υπόθεση, καθώς αρκετά παιδιά δεν επιθυμούν να επιστρέψουν στην οικογένειά τους, επιλέγοντας εξαρχής και συνειδητά το επάγγελμα του στρατιώτη.
Η επανένταξη των παιδιών στρατιωτών χρειάζεται να στηρίζεται σε τρία στοιχεία:
Η επανένταξη φέρεται ότι απαιτεί ελάχιστη δέσμευση από 3 έως 5 έτη, προκειμένου να υλοποιηθούν με επιτυχία τα προγράμματα που εφαρμόζονται. Οι λειτουργοί της κοινωνικής επανένταξης έχουν διαπιστώσει ότι οι σημαντικότεροι παράγοντες επανένταξης είναι η δημιουργία ενός κανονικού περιβάλλοντος, η αίσθηση άφεσης του παιδιού από μέρους της οικογένειας και της κοινότητας μέσω θρησκευτικών και πολιτιστικών εκδηλώσεων ή τελετών και η επανένωση του παιδιού με την οικογένειά του. Οι προσπάθειες επανένταξης καθίστανται δυσχερείς, όταν το παιδί έχει διαπράξει εγκλήματα πολέμου. Σε τέτοιες περιπτώσεις είναι σημαντικό οι ανάγκες του παιδιού να ισορροπούν με την κοινοτική αίσθηση δικαίου.
Οικογενειακή επανένωση/κοινοτικό δίκτυο
Το πρώτο βήμα για την επανένταξη των παιδιών στρατιωτών είναι η οικογενειακή επανένωση. Σε περίπτωση που αυτό δεν είναι δυνατό, το παιδί θα πρέπει να στηριχτεί από ανάδοχες οικογένειες ή να βοηθηθεί για την ανεξάρτητη διαβίωσή του. Στην Ανγκόλα, για παράδειγμα υλοποιήθηκε «πρόγραμμα αυτοοικοδόμησης», που υποστηρίζεται από πρώην στρατιώτες παιδιά και τις οικογένειές τους για την κατασκευή κατοικίας των πρώην παιδιών στρατιωτών.
Ψυχολογική υποστήριξη
Τα παιδιά στρατιώτες υποβάλλονται σε μια διαδικασία αποκοινωνικοποίησης ως μέρος της εκπαίδευσής τους και συνεπώς μπορεί να είναι ανθεκτικά σε οποιαδήποτε αλλαγή ταυτότητας από αυτήν του στρατιώτη παιδιού. Μελέτες έχουν δείξει ότι οι ψυχοκοινωνικές προσεγγίσεις -ψυχολογική διαδικασία που λαμβάνει χώρα στην κοινότητα- είναι ευεργετικότερη από τη παραδοσιακή, που λειτουργεί με γνώμονα την επούλωση των τραυμάτων για να αντιμετωπιστούν οι ψυχολογικές πτυχές της επανένταξης Τέτοιες ψυχοκοινωνικές προσεγγίσεις υποστηρίζουν τη σωματική υγεία και δραστηριοτήτων, καθώς και τη γνωστική, συναισθηματική και ηθική ανάπτυξη. Τα προγράμματα επανένταξης τονίζουν την ευκαιρία σε πρώην παιδιά στρατιώτες να αναπτύξουν εμπιστοσύνη, συνεπείς σχέσεις με τους ενήλικες και τη δημιουργία οικογενειακού περιβάλλοντος, στο οποίο να βασίζονται. Οι παραδοσιακές τελετουργίες και η διαμεσολάβηση της οικογένειας ή/και της κοινότητας είναι κεντρικής σημασίας για την αντιμετώπιση της μη κοινωνικής/επιθετικής συμπεριφοράς που πιθανώς έχει αναπτύξει το παιδί στρατιώτης και το βοηθά να απαλλαγεί από τις εντασιογόνες εμπειρίες του.
Εκπαίδευση/οικονομική ευκαιρία
Η εκπαίδευση και οι οικονομικές ευκαιρίες βοηθούν το πρώην παιδί στρατιώτη να δημιουργήσει μια νέα ταυτότητα για τον εαυτό του
Η πρόσβαση στην τυπική εκπαίδευση εξακολουθεί να αποτελεί πρόκληση για πολλούς λόγους :
Είναι σημαντικό να επιτευχθεί ισορροπία μεταξύ της εκπαίδευσης και των οικονομικών ευκαιριών. Βασικές πτυχές της επίτευξης αυτής της ισορροπίας περιλαμβάνουν :
Η Ημέρα της Ερυθράς Χειρός
Η Ημέρα της Ερυθράς Χειρός είναι ημέρα μνήμης για τη στρατιωτική εκμετάλλευση των παιδιών και καθιερώθηκε στις 12 Φεβρουαρίου 2002, βάσει του Προαιρετικού Πρωτοκόλλου στη Σύμβαση για τα Δικαιώματα του Παιδιού σχετικά με την εμπλοκή των παιδιών σε ένοπλες συγκρούσεις. Βάσει της συνθήκης, τα κράτη συμφωνούν να απαγορεύουν τη στρατολόγηση παιδιών ηλικίας κάτω των 18 και να εξασφαλίζουν ότι οι στρατιωτικές εθελοντές ηλικίας κάτω των 18 εξαιρούνται από την άμεση εμπλοκή τους σε εχθροπραξίες. Όσον αφορά σε μη κρατικές οντότητες ή αντάρτικες ομάδες, απαγορεύεται η στρατολόγηση κάτω από την ηλικία των 18 ετών για οιονδήποτε σκοπό.
Η Γενική Συνέλευση των Ηνωμένων Εθνών υιοθέτησε τη συνθήκη ως συμπληρωματικό πρωτόκολλο της Συνθήκης για τα Δικαιώματα του Παιδιού με το ψήφισμα 54/263 της 25ης Μαΐου 2000. 165 κράτη έχουν υπογράψει τη συνθήκη μέχρι τον Μάιο του 216, ενώ 14 κράτη την υπέγραψαν αλλά δεν την επικύρωσαν. Η Ελλάδα επικύρωσε τη συνθήκη στις 22 Οκτωβρίου 2003.
Εξωτερικοί σύνδεσμοι
Κατηγορία:Παραβιάσεις των ανθρωπίνων δικαιωμάτων Κατηγορία:Παιδική εργασία Κατηγορία:Παιδική δουλεία Κατηγορία:Ηλικιακή διάκριση Κατηγορία:Επακόλουθα πολέμου Κατηγορία:Παιδιά στρατιώτες Κατηγορία:Δουλεία Κατηγορία:Στρατιωτική καθημερινότητα
Τηλεματική τέχνη
Ο όρος τηλεματική τέχνη περιγράφει έργα τέχνης που χρησιμοποιούν ως μέσο τα δίκτυα τηλεπικοινωνιών με τη διαμεσολάβηση υπολογιστή. Η τηλεματική τέχνη αμφισβητεί την παραδοσιακή σχέση μεταξύ ενεργών θεατών και παθητικών αντικειμένων τέχνης δημιουργώντας διαδραστικά, συμπεριφορικά πλαίσια για απομακρυσμένες αισθητικές επαφές. Ο όρος τηλεματική επινοήθηκε για πρώτη φορά από τους Σάιμον Νόρα και Άλεν Μινκ στο βιβλίο The Computerization of Society (Η μηχανοργάνωση της κοινωνίας). Ο Ρόι Άσκοτ θεωρεί την τηλεματική τέχνη ως τη μετατροπή του θεατή σε ενεργό συμμετέχοντα στη δημιουργία του έργου τέχνης, το οποίο παραμένει σε εξέλιξη καθ' όλη τη διάρκειά του. Ο Άσκοτ βρίσκεται στην πρώτη γραμμή της θεωρίας και της πρακτικής της τηλεματικής τέχνης από το 1978, όταν συνδέθηκε για πρώτη φορά στο διαδίκτυο, οργανώνοντας διάφορα συνεργατικά διαδικτυακά έργα.
Πρωτοποριακά πειράματα
Αν και ο Άσκοτ ήταν ο πρώτος που έδωσε όνομα σε αυτό το φαινόμενο, η πρώτη χρήση των τηλεπικοινωνιών ως καλλιτεχνικό μέσο έγινε το 1922, όταν ο Ούγγρος κονστρουκτιβιστής καλλιτέχνης Λάσλο Μόχολι-Νάγκι δημιούργησε το έργο Telephone Pictures. Το έργο αυτό αμφισβήτησε την ιδέα του απομονωμένου μεμονωμένου καλλιτέχνη και του μοναδικού αντικειμένου τέχνης. Το 1932, ο Μπέρτολτ Μπρεχτ τόνισε την ιδέα των τηλεπικοινωνιών ως καλλιτεχνικό μέσο στο δοκίμιό του "Το ραδιόφωνο ως συσκευή επικοινωνίας". Σε αυτό το δοκίμιο, ο Μπρεχτ υποστήριξε την αμφίδρομη επικοινωνία για το ραδιόφωνο, ώστε να δώσει στο κοινό τη δύναμη της αναπαράστασης και να το απομακρύνει από τον έλεγχο των εταιρικών μέσων ενημέρωσης. Ο ιστορικός τέχνης Έντουαρντ Σάνκεν έχει συγγράψει αρκετές ιστορικές αναφορές για την τηλεματική τέχνη, μεταξύ των οποίων το "From Cybernetics to Telematics: The Art, Pedagogy, and Theory of Roy Ascott".
Το 1977, το "Satellite Arts Project" των Κιτ Γκάλογουεϊ και Σέρι Ραμπίνοβιτς χρησιμοποίησε δορυφόρους για να συνδέσει καλλιτέχνες στην ανατολική και τη δυτική ακτή των Ηνωμένων Πολιτειών. Αυτή ήταν η πρώτη φορά που οι καλλιτέχνες συνδέθηκαν με τηλεματικό τρόπο. Με την υποστήριξη της NASA, οι καλλιτέχνες παρήγαγαν σύνθετες εικόνες των συμμετεχόντων, επιτρέποντας μια διαδραστική συναυλία χορού μεταξύ γεωγραφικά διαφορετικών καλλιτεχνών. Ένα ακροατήριο 25.000 ατόμων παρακολούθησε συζητήσεις ανάμεσα στις δύο ακτές των ΗΠΑ για τον αντίκτυπο των νέων τεχνολογιών στην τέχνη, καθώς και αυτοσχεδιαστικές, διαδραστικές παραστάσεις χορού και μουσικής που αναμείχθηκαν σε πραγματικό χρόνο και προβλήθηκαν σε διαιρεμένη οθόνη. Αυτά τα πρώτα δορυφορικά έργα υπογράμμισαν την πρωτοκαθεδρία της διαδικασίας που παρέμεινε κεντρική στη θεωρία και την πρακτική της τηλεματικής τέχνης.
Ο Άσκοτ χρησιμοποίησε την τηλεματική για πρώτη φορά το 1978, όταν οργάνωσε ένα πρόγραμμα τηλεδιάσκεψης μέσω υπολογιστή μεταξύ των Ηνωμένων Πολιτειών και του Ηνωμένου Βασιλείου με την ονομασία Terminal Art. Για το έργο αυτό, χρησιμοποίησε το σύστημα Infomedia Notepad του Ζακ Βαλέ, το οποίο επέτρεπε στους χρήστες να ανακτούν και να προσθέτουν πληροφορίες που ήταν αποθηκευμένες στη μνήμη του υπολογιστή. Αυτό κατέστησε δυνατή την αλληλεπίδραση με μια ομάδα ανθρώπων ώστε να γίνουν «οι αισθητικές συναντήσεις πιο συμμετοχικές, πολιτισμικά ποικίλες και πλούσια στρωματοποιημένες με νόημα». Ο Άσκοτ εκτέλεσε και άλλα παρόμοια έργα, όπως το Ten Wings, το οποίο ήταν μέρος του The World in 24 Hours του Ρόμπερτ Άντριαν το 1982. Το σημαντικότερο τηλεματικό έργο τέχνης του Άσκοτ είναι το La Plissure du Texte του 1983. Αυτό το έργο επέτρεψε στον Άσκοτ και σε άλλους καλλιτέχνες να συμμετάσχουν στη συλλογική δημιουργία κειμένων σε μια αναδυόμενη ιστορία χρησιμοποιώντας τη δικτύωση υπολογιστών. Αυτή η συμμετοχή έχει ονομαστεί ως «κατανεμημένη συγγραφή». Αλλά το πιο σημαντικό θέμα αυτού του έργου είναι η διαδραστικότητα του έργου τέχνης και ο τρόπος με τον οποίο σπάει τα εμπόδια του χρόνου και του χώρου. Στα τέλη της δεκαετίας του 1980, το ενδιαφέρον για αυτού του είδους τα έργα που χρησιμοποιούν τη δικτύωση υπολογιστών επεκτάθηκε, ιδίως με την εμφάνιση του Παγκόσμιου Ιστού στις αρχές της δεκαετίας του 1990.
Γαλλική παράπλευρη ιστορία
Χάρη στη Minitel, η Γαλλία διέθετε δημόσια τηλεματική υποδομή περισσότερο από μια δεκαετία πριν από την εμφάνιση του Παγκόσμιου Ιστού το 1994. Αυτό επέτρεψε ένα διαφορετικό είδος τηλεματικής τέχνης από τις τεχνολογίες point-to-point στις οποίες περιορίζονταν άλλες τοποθεσίες στις δεκαετίες του 1970 και 1980. Όπως αναφέρουν οι Ντον Φορέστα, Κάρεν Ο'Ρουρκ, και Ζιλμπέρτο Πράντο, αρκετοί Γάλλοι καλλιτέχνες πραγματοποίησαν ορισμένα συλλογικά καλλιτεχνικά πειράματα χρησιμοποιώντας το Minitel, μεταξύ των οποίων οι Ζαν-Κλοντ Ανγκλάντ, Ζακ-Ελι Σαμπέρ, Φρεντερίκ Ντεβελέ, Ζαν-Μαρκ Φιλίπ, Φρεντ Φορέστ, Μαρκ Ντενζάν και Ολιβιέ Ομπέρ. Αυτά τα ξεχασμένα ως επί το πλείστον πειράματα (με αξιοσημείωτες εξαιρέσεις, όπως η ακόμα ενεργή Poietic Generator) προμήνυαν τις μεταγενέστερες διαδικτυακές εφαρμογές, ιδίως τα κοινωνικά δίκτυα όπως το Facebook και το Twitter, ακόμη και όταν προσέφεραν θεωρητική κριτική σε αυτά.
Παραπομπές
Κατηγορία:Ψηφιακές τέχνες
Όμηρος Αθηναίος
Ο Όμηρος Αθηναίος (περί 1928 – 2015) ήταν Έλληνας παρουσιαστής (κονφερασιέ ή και «διασκεδαστής») και στιχουργός. Η σταδιοδρομία του στον καλλιτεχνικό χώρο άρχισε από νωρίς (1950), κατά τη διάρκεια της στρατιωτικής του θητείας, όταν και τραγουδούσε σε στρατιωτικές εκδηλώσεις και η φωνή του ακουγόταν από το Ραδιοφωνικό Σταθμό Λάρισας. Όταν τον άκουσε ο γνωστός βιομήχανος της εποχής Ελευθέριος Μουζάκης (Κλωστοϋφαντουργία «Πεταλούδα – DMC») εντυπωσιάστηκε τόσο, που του πρότεινε (και για λόγους εμπορικού ανταγωνισμού) να παρουσιάσει μία εκπομπή του τότε -πανελλήνιας εμβέλειας- Ραδιοφωνικού Σταθμού (Ε.Ι.Ρ.), από την οποία αναδείχτηκαν πολλά νέα ταλέντα. Ως κονφερασιέ απασχολήθηκε κυρίως στο κέντρο διασκέδασης «Green Park», παράλληλα με άλλους συναδέλφους του, όπως ο Ίκαρος Κανελλόπουλος, ο Γιώργος Οικονομίδης, ο Λάμπρος Ζούνης κ.α. Μετά τη δημιουργία της ελληνικής τηλεόρασης, ο Αθηναίος παρουσίασε και εκεί διάφορες μουσικές εκπομπές και τηλεπαιχνίδια.
Παραπομπές
Κατηγορία:Έλληνες παρουσιαστές Κατηγορία:Έλληνες στιχουργοί
Α΄ Κατηγορία υδατοσφαίρισης γυναικών 1991-92
Το πρωτάθλημα Α΄ Εθνικής κατηγορίας πόλο γυναικών της περιόδου 1991-92 ήταν το 5ο Πρωτάθλημα Ελλάδας. Συμμετείχαν 8 ομάδες που αγωνίστηκαν με σύστημα 2 γύρων (εντός-εκτός έδρας). Πρωταθλήτρια αναδείχθηκε η ομάδα του Εθνικού Ο.Φ.Π.Φ., για 3η φορά στην ιστορία της.
Πηγή
Κατηγορία:Α1 εθνική κατηγορία υδατοσφαίρισης γυναικών Κατηγορία:Υδατοσφαίριση το 1992
Ντόναλντ Τραμπ
Ο Ντόναλντ Τζον Τραμπ (αγγλικά: Donald John Trump, Νέα Υόρκη, 14 Ιουνίου 1946 ), είναι Αμερικανός επιχειρηματίας και πολιτικός, που υπηρέτησε ως 45ος Πρόεδρος των Ηνωμένων Πολιτειών, από το 2017 έως το 2021. Είναι μέλος του Ρεπουμπλικανικού Κόμματος.
Εξελέγη στο αξίωμα του προέδρου των Ηνωμένων Πολιτειών, ύστερα από τις προεδρικές εκλογές του 2016 ως υποψήφιος του Ρεπουμπλικανικού Κόμματος, νικώντας την Δημοκρατική αντίπαλό του, Χίλαρι Κλίντον. Έγινε ο πρώτος πρόεδρος των ΗΠΑ που δεν είχε κάποια πολιτική ή στρατιωτική εμπειρία προηγουμένως. Στις προεδρικές εκλογές του 2020, ηττήθηκε από τον Δημοκρατικό αντίπαλό του και πρώην Αντιπρόεδρο Τζο Μπάιντεν.
Βιογραφία
Ο Ντόναλντ Τραμπ, γεννήθηκε τον Ιούνιο του 1946 στο Κουίνς της Νέας Υόρκης, όπου και μεγάλωσε. Φοίτησε στο γυμνάσιο και λύκειο της Στρατιωτικής Ακαδημίας της Νέας Υόρκης, όπου και αποφοίτησε το 1964.
Σπούδασε οικονομικά στο Πανεπιστήμιο Φόρνταμ της Νέας Υόρκης, και στην Σχολή Ουάρτον του Πανεπιστημίου της Πενσυλβάνια, λαμβάνοντας πτυχίο (BS) το 1968.
Ανέλαβε την οικογενειακή του επιχείρηση το 1971 και τη μετονόμασε σε The Trump Organization, ενώ ανέπτυξε τις επιχειρηματικές του δραστηριότητες με ίδρυση καζίνο, ξενοδοχείων και γήπεδα γκολφ.
Στις 8 Νοεμβρίου 2016, κέρδισε τις Προεδρικές Εκλογές στις ΗΠΑ, αφού πρώτα κατάφερε να λάβει την υποψηφιότητα από το κόμμα των Ρεπουμπλικάνων ανάμεσα σε 16 υποψηφίους. Στην τελική φάση των εκλογών νίκησε την αντίπαλο του Χίλαρι Κλίντον του Δημοκρατικού Κόμματος. Πολιτικοί σχολιαστές έχουν περιγράψει τις θέσεις του ως λαϊκιστικές, προστατευτικές και εθνικιστικές. Τόσο η νίκη του, αλλά και η εφαρμογή μίας σειράς πολιτικών μετά την εκλογή του, οδήγησαν σε έντονες διαμαρτυρίες και διαδηλώσεις σε όλη τη χώρα. Επίσης, τον Ιανουάριο του 2017, με προεδρικό του διάταγμα εφαρμόστηκε απαγόρευση εισόδου στις ΗΠΑ σε μουσουλμάνους.
Από το 2017, ύστερα από την απόφαση απόλυσης του διευθυντή του FBI, Τζέιμς Kόμει, διερευνάται από τη δικαιοσύνη η πιθανή συνεργασία της προεκλογικής καμπάνιας του Τραμπ με τη Ρωσική κυβέρνηση,   καθώς και αν αυτή σχετίζεται με παρέμβαση της ρωσικής πλευράς στις εκλογές του 2016.
Στις 7 Νοεμβρίου 2020, ανακοινώθηκε ότι έχασε τις προεδρικές εκλογές του 2020 και πρόεδρος των ΗΠΑ ανακηρύχθηκε ο αντίπαλός του Τζο Μπάιντεν, ο οποίος πιστοποιήθηκε από το Εκλεκτορικό Κολλέγιο στις 14 Δεκεμβρίου 2020 και από το Κογκρέσο στις 6 Ιανουαρίου 2021.
Το αποτέλεσμα αυτό, αμφισβητεί έντονα ο Ντόναλντ Τραμπ, ο οποίος προσέφυγε στη δικαιοσύνη για να ανακηρυχθεί νικητής των εκλογών, κάτι το οποίο απορρίφθηκε από τοπικά, πολιτειακά, ομοσπονδιακά δικαστήρια, καθώς και από το Ανώτατο Δικαστήριο των ΗΠΑ, τα οποία χαρακτήρισαν ψευδείς τους ισχυρισμούς του Τραμπ περί νοθευμένου αποτελέσματος.
Φέρεται σύμφωνα με ηχογραφημένη συνομιλία του που δημοσίευσε η Washington Post ότι προσπάθησε να αλλοιώσει το αποτέλεσμα των επαναληπτικών εκλογών στη Τζόρτζια προκειμένου να αποδείξει την αμφισβήτηση των εκλογικών αποτελεσμάτων του 2020. Το τηλεφώνημα ήταν μεταξύ του Τραμπ και του Ρεπουμπλικανού γενικού γραμματέα της πολιτείας της Τζόρτζια Μπραντ Ραφερνσπέργκερ. Ο Τραμπ αναφέρει μεταξύ άλλων: "Επομένως, κοίτα. Το μόνο που θέλω είναι αυτό. Θέλω απλά να βρω 11.780 ψήφους, που είναι μία περισσότεροι απ’ όσες έχουμε. Διότι, κερδίσαμε την πολιτεία". Ο γραμματέας απαντά μεταξύ άλλων πως απορρίπτει τους ισχυρισμούς του Τραμπ περί νοθείας και ότι βασίζεται σε θεωρίες συνωμοσίας, σχετικά με το τι αποτελεί μια δίκαιη και σωστή εκλογική διαδικασία.
Κατηγορείται για υποκίνηση βίας σχετικά με την εισβολή οπαδών του στο Καπιτώλιο στις 6 Ιανουαρίου του 2021, μετά από ομιλία του έξω από το Λευκό Οίκο, στην οποία προέτρεψε τους περευρισκόμενους να κινηθούν μετά το τέλος της προς το Καπιτώλιο. Προηγουμένως, είχε εκ νέου αμφισβητήσει το αποτέλεσμα των Αμερικανικών Προεδρικών εκλογών του 2020. Οι κατηγορίες αυτές προέρχονται τόσο από Ρεπουμπλικανούς, όσο και από Δημοκρατικούς. Για τους παραπάνω λόγους, τόσο το Twitter όσο και το Facebook, καθώς και άλλα μέσα κοινωνικής δικτύωσης αποφάσισαν το μόνιμο "πάγωμα" των λογαριασμών του.